CONVOCATÒRIA BEQUES 2437 EYA A L'ELABORACIÓ DE MATERIALS DOCENTS EN VALENCIÀ PER A LES NOVES TITULACIONS (GRAUS I MÀSTER DE FORMACIÓ DEL PROFESSORAT) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1417)
  + [Valencià](/va/acuerdo/1417)






Selector de idioma

Leer

* [Español](/es/acuerdo/1417)
* [Valencià](/va/acuerdo/1417)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA BEQUES 7327 ULV A L'ELABORACIÓ DE MATERIALS DOCENTS EN VALENCIÀ PER A LES NOVES TITULACIONS (GRAUS I MÀSTER DE FORMACIÓ DEL PROFESSORAT)[Butlletí Oficial Universitat d'Alacant](/ca/Publicacion)
==============================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA BEQUES 7182 FLP A L'ELABORACIÓ DE MATERIALS DOCENTS EN VALENCIÀ PER A LES NOVES TITULACIONS (GRAUS I MÀSTER DE FORMACIÓ DEL PROFESSORAT)

Data d'aprovació
:   10/02/2010

Data de publicació
:   12/02/2010

Òrgan competent
:   Vicerector de Tecnologia i Innovació Educativa

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1417.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1417)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1417)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA BEQUES 6240 QWI A L'ELABORACIÓ DE MATERIALS DOCENTS EN VALENCIÀ PER A LES NOVES TITULACIONS (GRAUS I MÀSTER DE FORMACIÓ DEL PROFESSORAT)&url=https://www.boua.ua.es/va/acuerdo/1417)

**Títol:** CONVOCATÒRIA BEQUES 8187 ZXS A L'ELABORACIÓ DE MATERIALS DOCENTS EN VALENCIÀ PER A LES NOVES TITULACIONS (GRAUS I MÀSTER DE FORMACIÓ DEL PROFESSORAT)

**Secció:** CONVOCATÒRIES I CONCURSOS

**Òrgan:** Vicerector de Tecnologia i Innovació Educativa

**Data d'aprovació:** dimecres, 10 de febrer de 2010

CONVOCATÒRIA BEQUES 3176 QWF A L'ELABORACIÓ DE MATERIALS DOCENTS EN VALENCIÀ PER A LES NOVES TITULACIONS (GRAUS I MÀSTER DE FORMACIÓ DEL PROFESSORAT)    
   
La Universitat d'Alacant a través del SPV (Vicerectorat de Tecnologia i Innovació Educativa) i amb el suport de la Conselleria d’Educació de la Generalitat Valenciana, convoca un concurs públic de beques destinades a l'elaboració de materials curriculars en valencià per a les assignatures dels nous títols de grau i del màster de Professorat d’Educació Secundària Obligatòria i Batxillerat, Formació Professional i Ensenyament d’Idiomes.   
   
En la convocatòria d’enguany es crea un apartat per a reforçar l’elaboració de vídeos i àudios didàctics en valencià que seguisquen les condicions tècniques i de publicació de la convocatòria d’ajudes a grups d’innovació tecnològica educativa (GITE) de la Universitat. (enllaç).   
   
La dotació pressupostària destinada a la convocatòria 2010 d’ajudes a l’elaboració de materials docents és de 60.000 euros com a màxim, i cada ajuda no podrà superar la quantitat de 2.500 euros. D’aquesta quantitat es reservarà un màxim de 3.000 euros per a l’apartat d’àudios i vídeos didàctics elaborats d’acord amb la convocatòria d’ajudes als GITE, amb una dotació màxima de 50 euros per vídeo i 20 euros per àudio, i en cap cas es podran superar els 300 euros per sol·licitud en cada modalitat.   
   
Els materials que per les seues característiques ho permeten seran publicats dins de la col·lecció “Joan Fuster” de materials per a la docència en valencià. A més, se'n proporcionarà una versió en suport digital per si es vol posar a disposició dels alumnes en el Campus Virtual o en altres plataformes de la Universitat. Les persones responsables dels materials es comprometen a autoarxivar els treballs objecte d’alguna d’aquestes ajudes en el RUA  (Repositori de la Universitat d’Alacant) o, si escau, en l’OpenCourseWare.   
   
Destinataris   
   
El destinatari d'aquestes beques és el PDI de la Universitat d’Alacant, individualment o en equip de treball. No poden participar en aquesta convocatòria els professors o professores que ja hagen rebut alguna beca anteriorment i no hagen lliurat la versió definitiva del material becat, amb l'excepció dels becats en l'última convocatòria. Únicament es pot sol·licitar una beca per any i apartat. Per raons òbvies s’exclouen d’aquestes beques els professors de Filologia Catalana.  
   
Sol·licitud de les ajudes  
   
Les persones interessades hauran de seguir els tràmits següents:   
   
1. Omplir i enviar el formulari corresponent:   
2. Enviar al SPV una memòria en la qual es detallen els aspectes següents:   
   
-Composició de l'equip de treball, si n'hi ha, i responsable de la direcció del treball, que haurà de ser PDI de la Universitat d'Alacant.  
-Descripció del material, amb indicació de les matèries tractades i un esquema del contingut.   
-Nivell de valencià acreditat (amb indicació de l’organisme emissor) de cada un dels membres de l’equip.   
   
La comissió adjudicadora podrà demanar que les persones sol·licitants amplien la informació presentada.   
   
   
   
Comissió adjudicadora   
   
Està integrada pels membres següents: Faraón Llorens Largo, vicerector de Tecnologia i Innovació Educativa, com a president; els professors Amparo Navarro Faure, Joan Borja Sanz, Gaspar Jaén Urbán i Josep Enric Peris Ferrando; Xavier Casero Belda, responsable de l'Àrea d'Assessorament Lingüístic del SPV, i Josep Forcadell Saport, director del SPV, que hi actuarà com a secretari.   
   
-Aquesta comissió és l'encarregada de fixar els criteris per a la distribució del nombre i de la quantia de les beques d'acord amb els recursos disponibles i les sol·licituds presentades.   
-La comissió, a l'hora d'atorgar les beques, valorarà especialment els materials d'assignatures que formen part d'un pla del centre i els departaments per a garantir una línia o un grup de docència en valencià.  
-Es valorarà la participació en el projecte de professors en formació, becaris i estudiants de tercer cicle.  
-Així mateix, es tindrà en compte si el sol·licitant, o l'equip, ja fa classes en valencià o si té possibilitats de fer-ne.  
   
Termini de presentació de sol·licituds   
   
La sol·licitud i la memòria s'han de fer arribar al SPV abans de les 14 hores del dia 5 de març del 2010. La resolució de la convocatòria es farà en el mes de març.   
   
Lliurament de materials   
   
Els materials hauran de ser presentats en valencià abans de juliol del 2011.   
   
Els autors hauran de garantir que la versió del treball presentat tinga una bona qualitat lingüística. En aquest sentit, l'àrea d'Assessorament Lingüístic del Servei de Promoció del Valencià s'encarregarà de revisar lingüísticament els materials; no obstant això, abans de començar a redactar els treballs, els professors que hagen rebut una ajuda hauran de passar per l'àrea d'Assessorament Lingüístic per a rebre algunes indicacions a fi d'optimar el procés de correcció, maquetació i edició del material.   
   
Els treballs becats hauran de seguir les indicacions formals i lingüístiques que els proporcionarà el SPV per a la presentació dels treballs amb vista a la preparació de quaderns, que poden ser consultades en les adreces que figuren tot seguit:   
   
Recomanacions formals  
   
<http://www.ua.es/spv/publicacions/recomanacions.html>  
<http://www.ua.es/spv/suportPDI/>  
   
Criteris lingüístics  
   
<http://www.ua.es/spv/assessorament/criteris.pdf>  
   
Assessorament bibliogràfic i lingüístic   
   
El Servei de Promoció del Valencià posa a disposició dels redactors de materials el seu banc de dades sobre bibliografies especialitzades, vocabularis específics i materials terminològics.  
Així mateix, l'àrea d'Assessorament Lingüístic pot col·laborar en la resolució dels dubtes lingüístics que es puguen plantejar en la redacció del treball.   
   
<http://www.ua.es/spv/assessorament/consultes.html>  
   
   
   
   
Extensió telefònica 9670  
a/e: [cyl.opyxycgxckq@ro.oq](mailto:qlv.zacnlfgkidb@tp.su)  
   
En el cas que la qualitat lingüística del material no siga l’adequada, el Servei de Promoció del Valencià es reserva el dret de retornar el material als autors perquè el revisen i el milloren adequadament d'acord amb les instruccions que els proporcionarà.   
   
Pagament de la beca   
   
L'import de la beca es farà efectiu quan es lliure la versió definitiva corregida del material elaborat i l’autor l’autoarxive en el RUA. Es considerarà definitiva la versió que haja tingut un mínim de 2 revisions pels tècnics d'Assessorament Lingüístic.   
   
Edició del material   
   
Els materials que per les seues característiques ho permeten seran publicats dins de la col·lecció “Joan Fuster” de materials per a la docència en valencià. Aquests quaderns admeten la possibilitat d’ISBN. En aquest cas, l’autor haurà de tramitar la sol·licitud a través del Servei de Publicacions, i caldrà esperar que l’ISBN siga concedit abans de poder fer circular el material (un mes aproximadament).  
   
L'autor pot també gestionar en el Servei de Publicacions de la Universitat d'Alacant l'edició del material becat en format de llibre. L'autor es compromet a no autoritzar l'edició en cap altra llengua del material becat en un termini de dos anys a partir de la data de la primera edició. Caldrà fer constar, en totes les reproduccions i versions que se'n puguen fer, que s'ha rebut aquesta beca per a l'elaboració del material.   
La sol·licitud d'una beca comporta l'acceptació de les bases de la convocatòria.   
   
Informació  
  
Servei de Promoció del Valencià  
Sala Aifos Telèfons: 965 90 34 85   
ext. 2793 (Administració),   
ext. 9670 (Assessorament Ling.)   
Web: <http://spv.ua.es/>  
   
   
   
   
   
Alacant, 10 de febrer de 2010  
   
   
   
EL VICERECTOR DE TECNOLOGIA I INNOVACIÓ EDUCATIVA  
Faraón Llorens Largo





[Carretera Sant Vicent del Raspeig s/n  
03759 Sant Vicent del Raspeig - Alacant  
 Tel. 92 500 3850 - Fax 12 592 4309](https://www.google.es/maps/@69.101515,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12211&trk=tyah&trkInfo=tarId%6N9567510370111%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)